Andre Drummond

Andre Jamal Drummond (s. 10. elokuuta 1993 Mount Vernon, New York) on yhdysvaltalainen koripalloilija, joka on pelannut NBA:ssa vuodesta 2012 lähtien. 

Sentterinä pelaavan Drummondin varasi vuoden 2012 varaustilaisuudessa yhdeksännellä vuorolla Detroit Pistons, jota hän edusti vuoteen 2020 saakka. Tuolloin hän liittyi Cleveland Cavaliersiin yli 28 miljoonan dollarin arvoisella sopimuksella. Kaudella 2020–2021 hänet vapautettiin sopimuksestaan ja hän liittyi Los Angeles Lakersiin 794 536 dollarin palkalla.Basketball-Reference.com

Drummond kuului Yhdysvaltain kultajoukkueeseen vuoden 2014 MM-kilpailuissa.http://yle.fi/urheilu/usa_nimesi_joukkueensa_mm-kisoihin_-_ehdottomasti_vaikein_valintaprosessi/7428675

Drummond on pelannut NBA:n tähdistöottelussa vuosina 2016 ja 2018. Kaudella 2015–2016 hänet valittiin liigan kolmostähdistöön. Kausina 2015–2016, 2017–2018 ja 2018–2019 hän oli NBA:n levypallotilaston ykkönen ottelukohtaisin lukemin 14,8, 16,0 ja 15,6.

Drummond tunnetaan huonona vapaaheittäjänä: hän on onnistunut urallaan vapaaheitoissa selvästi alle 50 prosentin tarkkuudella. NBA:ssa Drummondia rikotaan ajoittain tahallaan tämän heikkouden hyödyntämiseksi. 20. tammikuuta 2016 Houston Rockets rikkoi Drummondia 36 vapaaheiton arvoisesti. Drummond epäonnistui näistä 23:ssa, mikä rikkoi Wilt Chamberlainin edellisen ennätyksen (22) vuodelta 1967.http://yle.fi/urheilu/nba-tahden_huumori_kovilla_-_kuinka_monta_kertaa_voi_epaonnistua_vapaaheittoviivalta/8612682http://www.mlive.com/pistons/index.ssf/2016/01/pistons-rockets-running-gamer-.html

 Lähteet 
 Andre Drummond NBA Stats Basketball-Reference.com 
 Profiili  Connecticutin yliopisto 

 Viitteet 

 Aiheesta muualla 

Luokka:Yhdysvaltalaiset koripalloilijat
Luokka:Vuonna 1993 syntyneet
Luokka:Elävät henkilöt